Artene er rikt forgrenete, løvfellende busker, som sprer seg med utløpere. Kvister, blad og blomsterknopper er dekket av stjernehår. Bladene er elliptiske til omvendt eggformede eller nesten runde, fjærnervede, helrandede nærmest stilken og tannede lenger ut. Bladstilken er kort. Blomsterstanden er et endestilt, tett aks, og blomstringen starter før løvsprett. Blomstene er tvekjønnede og dufter. Kronblad mangler, men pollenbærerne har i stedet oppsiktsvekkende, hvite utvekster. Frukten er en kapsel med to frø.